Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1402

(20) A Vhr. 3. számú mellékletének 2.9.2.4. pontja helyébe az alábbi rendelkezés lép: „2.9.2.4. Importáruk származását igazoló okmányok Azoknak az áruknak és anyagoknak a származását, amelyek az egyezményt aláíró országok területéről kerülnek behozatalra, a vámkedvezmény igénybevétele érdekében, a hatályban lévő megállapodásoknak megfelelő okmánnyal kell igazolni. Ily módon pl. az Európai Unióban használatos belső bizonylatok a tarifális és kumulációs kedvezmény alkalmazásához nem fogadhatók el. A vámkedvezményre jogosító származást igazoló okmányok adatai feljegyzésre kerülnek a vámkezelés elvégzését 2000/61. szám igazoló határozatban, az okmányokat a vámhatóság köteles bevonni. Egyszerűsített vámeljárások esetén az e rendeletben foglalt előírásoknak megfelelően kell az okmányokat a vámeljárás során benyújtani és a vámhatóságnak bevonni. Ez esetben is megkövetelt, amennyiben az exportőr a termékét kedvezményes kereskedelem keretében szállítja ki, a származást igazoló okmány kiállításának időpontjában a származóként figyelembe vett import anyagok származását igazoló okmánnyal rendelkeznie kell.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes